
Vispārīgā informācija.

1. Pasūtītājs
SIA “DOBELES NAMSAIMNIEKS”, Zaļā iela 3, Dobele, Dobeles novads, LV-3701.
Mājas lapa: www.dobelesnamsaimnieks.lv.
[bookmark: _Hlk62209203]Kontaktpersonas: Jurista palīgs Liene Krieviņa 63781306, e-pasts: juristapaligs@doebelesnamsaimnieks.lv , Ēku un apsaimniekojamās teritorijas pārzine Ona Lučinska, tel. nr., 63781903 vai mob. tel. nr. 22023147, e-pasts: ona.lucinska@dobelesnamsaimnieks.lv, Tehniskās daļas vadītājs: Jānis Kreicbergs, mob.tālr.28347204, e-pasts: janis.kreicbergs@dobelesnamsaimnieks.lv.

2. Iepirkuma priekšmets un līguma darbības laiks
2.1. Iepirkuma priekšmets: Darba apģērbu un apavu piegāde SIA “DOBELES NAMSAIMNIEKS” darbinieku vajadzībām saskaņā ar Tehnisko specifikāciju (2. pielikums);
2.2. Iepirkuma līguma izpildes laiks: 1 (viens) gads no līguma noslēgšanas brīža.

3. Piedāvājuma iesniegšanas vieta un laiks
3.1. [bookmark: _Ref38365063][bookmark: _Ref38366512]Piedāvājumi jāiesniedz EIS e-konkursu apakšsistēmā ne vēlāk kā līdz 2021.gada 18.februārim plkst. 13:00. 
3.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. 
3.3. Pasūtītāja EIS e-konkursa adrese: https://www.eis.gov.lv/EKEIS/Supplier/procurements/50966. 

4. Informācijas apmaiņa
4.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu Pasūtītāja pircēja profilā vai e-pastu juristapaligs@dobelesnamsaimnieks.lv, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru. 
4.2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā EIS www.eis.gov.lv e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 
4.3. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja profilā, šī konkursa sadaļā, norādot arī uzdoto jautājumu.
4.4. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.
4.5. Komisija nav atbildīga par to, ja kāds piegādātājs nav iepazinies ar informāciju par Iepirkumu, kurai ir nodrošināta brīva un tieša elektroniska pieeja tīmekļvietnē EIS www.eis.gov.lv e-konkursu apakšsistēmā.

5. Piedāvājuma atvēršanas vieta, datums, laiks un kārtība
5.5. Piedāvājumu atvēršana sākas tūlīt pēc piedāvājumu iesniegšanas termiņa beigām, kas norādīts nolikuma 3.1.punktā (līdz 2021.gada 18.februāra plkst.13:00).
5.6. Iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā.

6. Piedāvājuma derīguma termiņš
Piedāvājumam jābūt spēka 60 dienas no tā iesniegšanas datuma.

7. Prasības pretendentam
7.1. Attiecībā uz pretendentu nepastāv Publiskā iepirkuma likuma 42. panta minētie izslēgšanas nosacījumi.
7.2. Prasības attiecībā uz Pretendenta atbilstību profesionālās darbības veikšanai:
7.2.1. Pretendents – fiziska vai juridiska persona, šādu personu apvienība jebkurā to kombinācijā, kas attiecīgi piedāvā veikt nolikuma prasībām atbilstošas Preču piegādes;
7.2.2. Pretendents ir reģistrēts normatīvajos aktos noteiktajos gadījumos un kārtībā Latvijas Republikas vai līdzvērtīgos ārvalstu reģistros (ja normatīvie akti to paredz);
7.2.3. Pretendentam ir pieredze  līdzīgu nolikumā noteikto Preču piegāžu veikšanā (iepirkuma priekšmetam līdzīgas piegādes - darba apģērbu un darba apavu piegādes) un Pretendents veicis vismaz 2 (divas) Iepirkuma priekšmetam līdzīgas piegādes iepriekšējo 3 (trīs) gadu laikā (2018.,2019. un 2020.gadā). Par līdzvērtīga rakstura un apjoma Preču piegādēm uzskatāmas agrāk veiktās Preču piegādes, kas pēc satura ir Iepirkuma priekšmetam līdzīgas Preces – darba apģērbi un darba apavi, kas tiek iepirktas šajā Iepirkumā.
7.2.4. Pretendents ir saņēmis pozitīvas Pasūtītāju atsauksmes par katru darba apģērbu un apavu piegādi, kurās Pretendents apliecina savas profesionālās spējas atbilstoši Noteikumu 7.2.3. punkta prasībām.
7.3. Lai noskaidrotu Pretendenta atbilstību Pasūtītāja noteiktajām atlases (kvalifikācijas) prasībām, Pretendentam jāiesniedz šādi Pretendenta atlases (kvalifikācijas) dokumenti:
            7.3.1. dokuments (kopija), kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības. Ja Pretendents iesniedz pilnvaru, tad papildus tam jāiesniedz dokuments (kopija), kas apliecina, ka pilnvaras devējam ir Pretendenta paraksta (pārstāvības) tiesības. Ja paraksta (pārstāvības) tiesības izriet no informācijas, kas iegūstama LR Uzņēmumu reģistra datu bāzē, Pretendenta pārstāvis Pieteikumā (nolikuma 1.pielikums) ietver norādi par šo faktu un Pasūtītājs pats par to pārliecināsies LR Uzņēmumu reģistra datu bāzē.
           7.3.2. ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina Pretendenta reģistrāciju atbilstoši tās valsts normatīvo aktu prasībām (ja attiecīgās valsts normatīvais regulējums neparedz reģistrācijas dokumenta izdošanu, tad Pretendents Pieteikumā (nolikuma 1.pielikums) norāda kompetento iestādi attiecīgajā valstī, kas var apliecināt reģistrācijas faktu). 

8. Iesniedzamie dokumenti
8.1. Pretendenta atlases dokumenti:
8.1.1. Pretendenta pieteikums – 1.pielikums, kurā tiek izteikta pretendenta vēlme piedalīties iepirkumā, un informācija par pretendentu;
8.1.2. ja piedāvājumu paraksta persona, kura nav minēta Latvijas Republikas Uzņēmumu reģistra izziņā vai citas valsts kompetentas iestādes izdotā izziņā, tad pretendentam jāiesniedz amatpersonas ar paraksta tiesībām izdota pilnvara minētajai personai parakstīt piedāvājumu un/vai iepirkuma līgumu.
8.2. Lai pārliecinātos par pretendenta tehniskajām un profesionālajām spējām:
8.2.1. Informācija, kas apliecina, ka pretendents ir piedāvātā darba apģērba ražotājs vai tā ražotāja oficiālais pārstāvis;
8.2.2. informācija par pretendentam iepriekšējo 3 (trīs) gadu laikā iegūto pieredzi, nodrošinot darba apģērba piegādes vismaz 2 (diviem) piegāžu saņēmējiem, par kopējo veikto piegāžu summu vismaz 10 000.00 EUR (desmit tūkstoši euro 00 centi) bez PVN, saskaņā ar iepirkuma nolikuma 4. pielikuma “Pretendenta pieredzes apraksta forma” noteikto formu. Papildus minētajam pretendentam ir jāpievieno vismaz (1) viena pozitīva atsauksme no piegāžu sarakstā minēta klienta. Ja šāda atsauksme netiek pievienota, iepirkumu komisijai ir tiesības uzskatīt, ka pretendentam nav attiecīgās pieredzes.
8.3. Tehniskais piedāvājums:
8.3.1. Iepirkuma priekšmets nav sadalīts daļās. 
8.3.2. Pretendents nevar iesniegt piedāvājuma variantus.
8.3.3. Pretendents tehnisko piedāvājumu sagatavo, saskaņā ar nolikuma “Tehniskā specifikācija” noteiktajām prasībām un tam pilnībā jāatbilst tajā noteiktajām prasībām, un jābūt iesniegtam par visu nolikumā paredzēto piegāžu apjomu.  
8.3.4. Tehnisko piedāvājumu paraksta pretendenta amatpersona vai tā pilnvarotā persona.
8.4.  Finanšu piedāvājums:
8.4.1. Finanšu piedāvājumu sagatavo atbilstoši iepirkuma nolikuma 3. pielikuma “Finanšu piedāvājuma forma” apstiprinātajai formai. Finanšu piedāvājumam jābūt iesniegtam par visu nolikumā paredzēto piegāžu apjomu.
8.4.2. Finanšu piedāvājums jāiesniedz arī elektroniskā formā (Microsoft Excel formātā).
8.4.3. Finanšu piedāvājumā ir jābūt iekļautām visām izmaksām, kas pretendentam rodas, nodrošinot darba apģērba piegādes, saskaņā ar nolikuma “Tehniskā specifikācija” un iepirkuma līgumā noteiktajām prasībām.
8.4.4. Finanšu piedāvājumā cenu norāda euro (EUR) ar un bez pievienotās vērtības nodokļa. 
8.4.5. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata.
8.4.6. Finanšu piedāvājumu paraksta pretendenta amatpersona vai tā pilnvarotā persona.

9. Piedāvājumu vērtēšana un izvēle
9.1. Pēc tehnisko piedāvājumu atbilstības pārbaudes Komisija salīdzina un vērtē tos piedāvājumus, kas nav noraidīti tehniskā piedāvājuma atbilstības pārbaudē, izvēloties saimnieciski visizdevīgāko piedāvājumu, tiks pielietoti vērtēšanas kritēriji un sekojošas maksimālās skaitliskās vērtības:

	Nr. p.k. 
	Vērtēšanas kritērijs
	Maksimālā skaitliskā vērtība

	1.
	Pretendenta piedāvātā līgumcena (A)
	40

	2.
	Preces piegādes termiņš (B)
	20

	3.
	Garantijas laiks (C)
	20

	4.
	Piedāvātā atlaide (D)
	20

	5. 
	Defektu novēršanas un preču apmaiņas laiks (E)
	20



Kritēriju novērtēšanas principi punktu noteikšanai:
Pretendenta piedāvājuma vidējo galīgo vērtējumu aprēķina pēc formulas:

S= (A + B + C + D + E) / L 

kur: S – pretendenta piedāvājuma novērtējuma kopsumma;
		 A, B, C, D un E – komisijas locekļu novērtējumu kopsumma par katru kritēriju;			     L – komisijas locekļu skaits.

1) Piedāvājumam ar viszemāko līgumcenu, atbilstoši kritērijam A, tiks piešķirti 40 izdevīguma punkti. Pārējo pretendentu izvērtējamiem piedāvājumiem izdevīguma punkti tiks aprēķināti sekojoši: Punktu skaits = 40 x (zemākā līgumcena / izvērtējamā piedāvājuma līgumcena);
2) Piedāvājumam ar vismazāko piegādes laiku, atbilstoši kritērijam B, C, D un E tiks piešķirti 20 izdevīguma punkti. Pārējo pretendentu izvērtējamiem piedāvājumiem izdevīguma punkti tiks aprēķināti sekojoši: Punktu skaits = 20 x (vismazākais piegādes laiks / izvērtējamais piegādes laiks);
3) Maksimāli iespējamais punktu skaits 120.
9.2. Gadījumā, ja piedāvājumu vērtēšanā pretendenti saņēmuši vienādu punktu skaitu, tad par uzvarētāju iepirkuma procedūrā tiks atzīts pretendents, kurš saņēmis lielāko punktu skaitu vērtēšanas kritērijā - (A).
9.3. Piedāvājumu vērtēšanas laikā Komisija pārbauda, vai pretendentu piedāvājumos nav aritmētisku kļūdu.
9.4. Ja Pretendenta finanšu piedāvājumā ir konstatētas aritmētiskas kļūdas, tad Komisija kļūdas izlabo un par kļūdu labojumu un laboto piedāvājuma summu paziņo Pretendentam, kura piedāvājumā kļūdas labotas. Vērtējot Pretendenta finanšu piedāvājumu, Komisija ņem vērā kļūdu labojumus.
9.5. Ja piedāvājums konkrētajam publiskajam līgumam šķiet nepamatoti lēts, Komisija pieprasa skaidrojumu par piedāvāto cenu vai izmaksām.

10. Iepirkuma līguma noslēgšana
10.1. Ar iepirkuma uzvarētāju tiek slēgts iepirkuma līgums, pamatojoties uz Pretendenta piedāvājumu, Nolikuma prasībām un iepirkuma līguma projektu (nolikuma 5.pielikums).
10.2. Piedāvājuma cenā jāietver visi izdevumi un paredzamās izmaksas, kas saistīti ar iepirkuma līguma izpildi, kā arī maksājumi, nodevas un nodokļu, izņemot PVN. Papildus izmaksas, kuras Pretendents nav ievērtējis, paredzējis, iekļāvis un norādījis finanšu piedāvājumā, netiks ņemtas vērā noslēdzot iepirkuma līgumu.
10.3. Pircējs var iegādāties mazāku preču apjomu, nekā norādīts nolikumā vai pārsniegt norādīto apjomu ne vairāk kā par 10% (desmit procentiem) līgumā noteiktā sortimenta ietvaros, nepārsniedzot kopējo līguma (piedāvājuma) summu bez PVN. Preču piegādi iespējams veikt atsevišķās preču partijās visu līguma darbības laiku atkarībā no pasūtītāja vajadzībām. Pretendents garantē preces pieejamību visu līguma izpildes laiku vai analogas preces pieejamību nepaaugstinot orģināli piedāvātās preces cenu.
10.4.  Katras pretendenta piedāvātās preču pozīcijas vienas vienības cenas, kuras tiks fiksētas līgumā paliks spēkā nemainīgas visu līguma darbības laiku.
10.5. Ja izraudzītais Pretendents atsakās slēgt iepirkuma līgumu ar Pasūtītāju, Komisija pieņem lēmumu slēgt līgumu ar nākamo Pretendentu, kas piedāvājis saimnieciski izdevīgāko piedāvājumu vai pārtrauc konkursu, neizvēloties nevienu piedāvājumu attiecīgajā iepirkumu daļā.
10.6. Pirms lēmuma pieņemšanas par līguma noslēgšanu ar nākamo Pretendentu ar saimnieciski izdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicies slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt iepirkuma procedūru neizvēloties nevienu piedāvājumu.
10.7. Ja pieņemts lēmums slēgt līgumu ar nākamo Pretendentu, kura piedāvājums ir nākamais saimnieciski izdevīgākais, bet tas atsakās slēgt līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
10.8. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
10.9. Iepirkuma līguma grozījumi ir pieļaujami saskaņā ar PIL 61.panta nosacījumiem.

Pielikums Nr.1
Iepirkuma Nr. SIA DN 2021/2
nolikumam


PRETENDENTA PIETEIKUMS

_______________________[datums]

1. Iepazinušies ar iepirkuma nolikumu, mēs apakšā parakstījušies, piedāvājam veikt “Darba apģērbu un apavu piegādi SIA “DOBELES NAMSAIMNIEKS” darbinieku vajadzībām” (iepirkuma identifikācijas Nr. SIA DN 2021/2), saskaņā ar tehnisko specifikāciju.

2. Ar šo mēs apstiprinām, ka mūsu piedāvājums ir spēkā līdz __________ [vismaz 60 dienas no noteiktā piedāvājumu iesniegšanas termiņa], un var tikt akceptēts jebkurā laikā pirms tā spēkā esamības termiņa izbeigšanās.

3. Ar šo mēs apliecinām, ka piekrītam iepirkuma nolikumam pievienotā līguma projekta noteikumiem, un mūsu piedāvājuma akceptēšanas gadījumā piekrītam slēgt pakalpojuma līgumu saskaņā ar šo līguma projektu.

5. Informācija par pretendentu:
	1.
	Pretendenta nosaukums:

	2.
	Adrese:

	3.
	Reģistrācijas numurs:

	4.
	Kontaktpersona:

	5.
	Telefons:

	6.
	E – pasts:

	7.
	Pretendenta finanšu rekvizīti:

	7.1. Kredītiestādes nosaukums:
	


	7.2. Kredītiestādes SWIFT kods:
	

	7.3. Konta numurs:
	

	
Pilnvarotās personas vārds, 
uzvārds, amats, paraksts:
	








Pielikums Nr.2
Iepirkuma Nr. SIA DN 2021/2 
nolikumam

TEHNISKĀ SPECIFIKĀCIJA
(DARBA APĢĒRBU UN APAVU APRAKSTS UN TEHNISKĀS PRASĪBAS)

	Prece
	Preces detalizēts apraksts
	Nolietojuma termiņš
	Gab./kompl./pāri gadā
	Cena par 1 vienību EUR bez PVN
	Cena kopā, EUR bez PVN

	Darba apavi- šņorzābaki
	Šņorzābaki ar mitrumizturīgu, gludas, dabīgās ādas virsmu; ūdensnecaurlaidīga virsma; ar vieglu plastikāta (nemetālisku) aizsargkapi purngalā (vieglāka par 40%) ar triecienizturību līdz 200J; ar elastīgu un vieglu nemetālisko starpzoli pret zoles caurduršanu; ventilējošs, nodilumizturīgs, ūdensnecaurlaidīgs un mitrumu novadošs membrānas oderējums; papildus PU pārklājums purngalā pret nodilumu; izņemama, mīksta, perforēta- ventilējoša, antistatiska, viegla iekšzole -pēdiņa; eļļas-benzīnu izturīga, neslīdoša, elastīga, antistatiska, PU/PU zole. 
Izmēri: 36.-49 EU 
Standarts: LVS EN ISO 20345:2012 vai ekvavilents
Drošības klase: S3 SRC 
Garantijas laiks: vismaz 2 gadi
	
	55pāri

	 
	 

	Gumijas zābaki 
S-LIGHT 
	Poliretāna ūdensnecaurlaidīgi zemie zābaki ar izņemamu silto, izotermisko oderi; aukstuma izolējoša un mitruma absorbējoša pēdiņa; erganomiski, salizturīgi un elastīgi; S5 purngala aizsardzība, ar necaurduramu zoli, papēža triecienizturību, neslīdošu, antistatisku un eļļas izturīgu zoli. Laba nodilumizturība.
Izmēri: 36.-49 EU 
Garantijas laiks: vismaz 12 mēneši
	
	55pāri
	
	

	Zemie šņorzābaki 
ZIEMAS 
	Šņorzābaki ar silto oderi ar mitrumu atgrūdošu, gludas, dabīgās ādas virsmu ar vieglu plastikāta (nemetālisku) aizsargkapi purngalā ar triecienizturību līdz 200J un elastīgu, nemetālisko starpzoli pret zoles caurduršanu; izņemama, mīksta, antistatiska, siltināta PU iekšzole-pēdiņa; papēža aizsardzībai un stabilitātei – ārējā gumijas kape papēža daļā; eļļas-benzīnu izturīga, neslīdoša, antistatiska, salizturīga PU/TPU zole; termopuliuretāna ārzole (TPU), kas nodrošina elastību un izturību arī pie ļoti zemām āra temperatūrām, papildus nodrošina saķeri uz nelīdzenam virsmām.
Izmēri 36.-49 EU 
Standarts: LVS EN ISO 20345:2012 vai ekvivalents.
Drošības klase: S3 CI SRC 
Garantijas laiks: vismaz 2 gadi
	
	55pāri





	
	

	Ziemas jaka
	Ziemas jaka pieļauj darbu temperatūrās zem mīnus 15 grādiem (-15 C);
ārējā materiāla sastāvs:  vismaz 35% kokvilna, poliesters ne vairāk  kā 65%;
mitrumu aizturošs materiāls;
polsterējums: 100% poliesters;
auduma blīvums polsterējumam: vismaz 190 g/m2;
vismaz 5 (piecas) kabatas;
centrālais rāvējslēdzējs;
manšetes regulējamas ar spiedpogām; 
ar papildus materiālu pastiprināti elkoņi;
regulējama jostas vieta;
spilgtas krāsas atstarojoši elementi kabatu, uzšuvju vai oderes redzamajā daļā;
nepieciešami visi minētie izmēri: S- 4XL.
Garantijas laiks: vismaz 2 gadi
	
	55 gab
	
	

	Starpsezonas jaka
	Nodilumizturīga materiāla virsjaka ar rāvējslēdzēja aizdari. Gaismas atstarojošu lentu iešuves. 
Materiāls: 60% kokvilna 40% poliesters, 280 g/m2 apdare no CORDURA® materiāla vai analogs. Krāsa: tumši zaļa/melna/pelēka.
Izmēri:  S-4XL
Atbilst EN ISO 13688 standarta prasībām.
Garantija: vismaz 2 gadi
	
	32 gab

	
	

	Jaka sievietēm
	Klasiska jaka ar labu piemērotību un pagarinājumu. Garāks līnijas aizmugures panelis un diskrēta vidukļa pielāgošana
3 vienā ūdens un vēja necaurlaidīga jaka
Īpaši ūdensizturīga auduma apdare, ūdens lodītes atrodas prom no auduma virsmas
Lentu šuves, lai nodrošinātu papildu aizsardzību
Interaktīva vilna, ko var nēsāt kā atsevišķu jaku daudzkārtējai lietošanai. Flīsa iekšslānis.
5 kabatas bagātīgai glabāšanai
Kabatas ar rāvējslēdzēju. Divvirzienu rāvējslēdzējs ātrai un ērtai piekļuvei.
Āķa un cilpas aizvēršana ērtai piekļuvei
Apvalka audums: 100% poliesters, persiku PVC pārklāts 230g. Oderes audums: 100% poliesters 60g
Izmērs no S-4XL. Ir pieejami lielie izmēri.
Garantijas laiks: vismaz 2 gadi
	
	23gab

	
	

	Puskombine-
zons
	Ūdens un vēja necaurlaidīgs darba puskombinzons ar dubultām vīlēm. Regulējamas plecu lences ar izturīgām sprādzēm. Krūšu daļā iestrādāta kabata ar rāvējslēdzēju. Sānos 2 kabatas. Aizdare – pogājama vai ar rāvējslēdzēju. Ar 2 atstarojošām lenšu joslām staru galos. Materiāls: poliesters 100 % ar poliuretāna pārklājumu. Virsmas blīvums 190 g/m2. Krāsa: krāsa: – zils ar melnu. Atbilst LVS EN 343 standarta prasībām. Izmēri: no S – XXXL.
Puskombinzons ar bikšu daļu, paaugstinātu muguras daļu, kas savienojas ar regulējamām lencēm un izturīgām sprādzēm. 
Audums: 35 % kokvilna, 65 % poliesters vai analogs.
Krāsojuma noturība pret ķīmisko tīrīšanu;
Krāsu noturība pret sauso berzi;
Krāsu noturība pret mitro berzi;
Krāsojuma noturība pret mazgāšanu auduma krāsas izmaiņas.
Garantijas laiks: vismaz 2 gadi
	
	5 gab
	
	

	Darba bikses
	Darba bikses ar iekšpusē regulējumu, elastīgu vidukļa daļu. Materiāls 97% kokvilna, 3% elastāns. Virsmas blīvums 290g/m2. Viegli regulējams bikšu staras garums- 3 pozīcijās ar spiedpogām vai analogs. Ievietojami ceļu sargi. Atstarojoši elementi. Nostiprināta, nodilumizturīga stakle daļā. 
Garantijas laiks: vismaz 2 gadi.
	
	45 gab
	
	




3.pielikums
Iepirkuma Nr. SIA DN 2021/2
nolikumam

Pretendenta 
FINANŠU PIEDĀVĀJUMS
Pilnībā iepazinušies ar iepirkuma procedūras nolikumu un tā pielikumiem, kā arī ar pieejamo informāciju, Pretendents ______________________________________________ piedāvā līgumā noteiktajos termiņos veikt preču piegādi iepirkumā “Darba apģērbu un apavu piegādi SIA “DOBELES NAMSAIMNIEKS” darbinieku vajadzībām”, pēc tehniskās specifikācijas.
Piedāvājam veikt “Darba apģērbu un apavu piegādi SIA “DOBELES NAMSAIMNIEKS” darbinieku vajadzībām” piegādi (saskaņā ar Tehniskās specifikācijas prasībām un iesniegto Tehnisko piedāvājumu) par šādu kopējo līguma summu:
	Kopējā līguma summa, EUR bez PVN
	PVN
	Kopējā līguma summa, EUR ar PVN

	
	
	



Apliecinām, ka:
1. Esam iepazinušies un sapratuši iepirkuma procedūras dokumentu, tai skaitā līguma projekta, noteikumus un piekrītam izpildīt preču piegādi par piedāvājumā norādīto līgumcenu.
1. Piedāvātajā līgumcenā ir iekļautas visas preču piegādes nepieciešamās izmaksas.
1. Preču piegāde tiks veikta atbilstoši nolikuma un tā pielikumu noteikumiem, Latvijas Republikā spēkā esošām tiesību normām.
1. Mums ir pieejami pietiekami resursi Līguma izpildei.
1. Iepirkuma līguma slēgšanas gadījumā no mūsu puses līgumu parakstīs pretendenta pārstāvis: pārstāvja amats, vārds uzvārds, kas pretendentu pārstāv uz (statūti, pilnvara vai cits – nosaukt atbilstošo) pamata.

Pretendenta kontaktpersonas :
	Vārds
	

	Uzvārds
	

	Amats
	

	Tālruņa numurs
	

	Faksa numurs
	

	e-pasta adrese
	



Pretendenta pārstāvja paraksts, paraksta atšifrējums, piedāvājuma parakstīšanas datums.

[bookmark: _Hlk46133507]4.pielikums 
Iepirkuma Nr. SIA DN 2021/2
nolikumam

Pretendenta pieredze pēdējo 3 (trīs) gadu laikā
“Darba apģērbu un apavu piegādi SIA “DOBELES NAMSAIMNIEKS” darbinieku vajadzībām”
(identifikācijas Nr. SIA DN 2021/2)


	Pasūtītājs (nosaukums, adrese, kontaktpersona)
	Pieredzes apraksts,
norādot veiktās piegādes
	Līguma apjoms EUR (bez PVN)
	Līguma izpildes periods 
(uzsākšanas – pabeigšanas 
gads/mēnesis)

	
	
	
	

	
	
	
	

	
	
	
	



Tabulā Pretendents norāda: vismaz 2 (divus) iepirkuma priekšmetam līdzīgus līgumus, kas izpildīti 3 (trīs) iepriekšējos gados (2018., 2019. un 2020.gadā). Par līdzvērtīgu līgumu tiks uzskatīts līgums, kura ietvaros ir piegādāti darba apģērbi un apavi par kopējo līgumcenu ne mazāku kā 10 000,00 EUR bez PVN apmērā.

Pielikumā: dokumenti kopā uz ________ lpp.



2021.gada ___._____________

___________________________________________________________________________
(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)






5.pielikums
Iepirkuma Nr. SIA DN 2021/2
nolikumam


Dobelē, 2021.gada ___._________
	 

	



LĪGUMA PROJEKTS
SIA ,,DOBELES NAMSAIMNIEKS’’, reģ. Nr. 48503021348, juridiskā adrese: Zaļā ielā 3, Dobele, Dobeles novads, LV-3701, kur, saskaņā ar Statūtiem, rīkojas valdes loceklis Jānis Audzēvičs, turpmāk tekstā Pārvaldnieks, un 
____________, reģistrēta Latvijas Republikas Uzņēmumu reģistrā ar Nr.__________, juridiskā adrese: _______________(turpmāk-Pārdevējs), tās ___________________ personā, kurš rīkojas saskaņā ar ________, no otras puses, 
abi kopā saukti – Puses, bet katrs atsevišķi - Puse, pamatojoties uz SIA “DOBELES NAMSAIMNIEKA” organizētā Iepirkuma „Darba apģērbu un apavu piegāde “DOBELES NAMSAIMNIEKS” darbinieku vajadzībām” rezultātiem un Pārdevēja iesniegto piedāvājumu, noslēdz šādu iepirkuma līgumu (turpmāk – Līgums):

1. LĪGUMA PRIEKŠMETS
	Pircējs pērk un Pārdevējs pārdod un piegādā Pircējam SIA “DOBELES NAMSAIMNIEKS” organizētā iepirkumā  „Darba apģērbu un apavu piegāde SIA “DOBELES NAMSAIMNIEKS” vajadzībām” (iepirkuma identifikācijas Nr. DN 2021/2) (turpmāk – Iepirkums) piedāvātās preces (turpmāk – Prece) atbilstoši šī Līguma pielikumiem un Pārdevēja iesniegtajam tehniskajam un finanšu piedāvājumam. Līguma pielikumi ir neatņemamas šī Līguma sastāvdaļas. 

2. LĪGUMA SUMMA UN NORĒĶINU KĀRTĪBA
	2.1. Kopējā Līguma summa Līguma darbības laikā sastāda EUR______ (_________) bez pievienotās vērtības nodokļa.
2.2. Pircējs apņemas apmaksāt katru Preču pavadzīmi – rēķinu 20 (divdesmit) dienu laikā pēc Preču pavadzīmes – rēķina saņemšanas dienas, pārskaitot noteikto summu uz Pārdevēja norādīto norēķinu kontu.  
2.3. Visos dokumentos, kas saistīti ar šo Līgumu, tajā skaitā Preču pavadzīmē- rēķinā, Pārdevējs norāda rēķina pilnas apmaksas datumu, šī Līguma datumu un numuru, kā arī citus nepieciešamos rekvizītus un datus. 
2.4. Līguma 2.3.punktā noteikto prasību neievērošanas gadījumā Pircējam ir tiesības neapmaksāt Preču pavadzīmes – rēķinus līdz minēto prasību izpildei, līdz ar ko Pircējam nevar tikt piemēroti šī Līguma  4.2.punkta  nosacījumi.

3. PRECES PIEGĀDE, PIEŅEMŠANA – NODOŠANA
3.1. Prece tiek piegādāta pamatojoties uz iepriekšēju Pircēja pasūtījumu, saskaņā ar Līguma pielikumiem noteikto. Preces piegādes apjoms un sortiments tiek noteikts pēc Pircēja pieprasījuma un faktiskās nepieciešamības, un norādīts Preču pavadzīmē -rēķinā.
3.2. Pircējs Preces pasūta sastādot rakstveida pasūtījumu (turpmāk – Preces pasūtījums), kuru nosūta Pārdevējam uz e-pasta adresi (e-pasta adrese ________________________________).
3.3.  Pircējs Preces pasūtījumā norāda Preču daudzumu, sortimentu, piegādes adresi, pasūtījuma kontaktpersonas tālruņa numuru un e-pasta adresi.
3.4. Pārdevējs nodrošina Preču piegādi Pircējam ____ (______) darba dienu laikā no Preces pasūtījuma saņemšanas dienas.
3.5. Pārdevējs apņemas segt visas ar Preces piegādi saistītās izmaksas.
3.6. Par Preču piegādes brīdi uzskatāms datums, kurā Pušu pilnvarotie pārstāvji ir parakstījuši Preču pavadzīmi-rēķinu par Preču  saņemšanu un Pircējs faktiski saņēmis Preci.
3.7. Pārdevējs vienlaicīgi ar Preci nodod Pircējam dokumentāciju, ja tāda ir nepieciešama, kas satur Preces raksturojumu, uzglabāšanas un lietošanas noteikumus. 
3.8. Pircējam ir tiesības nepieņemt Preci, kas neatbilst Iepirkuma nolikumā noteiktajām Preces tehniskās specifikācijas prasībām un Iepirkumā iesniegtajam Pārdevēja Piedāvājumam.
		3.9. Pārdevējs par saviem līdzekļiem nomaina visas nekvalitatīvās Preces pret kvalitatīvām Precēm un piegādā Pircējam ____ (_____) darba dienu laikā pēc Pircēja iesniegtā paziņojuma par Preces atklātajiem trūkumiem saņemšanas dienas. 
		3.10. Par Preču redzamajiem trūkumiem Pircējam ir jāpaziņo Pārdevējam 5 (piecu) darba dienu laikā no Preču pieņemšanas dienas. Par Preces slēptajiem trūkumiem Pircējam ir jāpaziņo Pārdevējam 5 (piecu) darba dienu laikā no šo trūkumu atklāšanas dienas, un par tiem Pusēm ir jāsastāda defektu akts. 
		3.11.Jautājumi par Preces atbilstību šī Līguma noteikumiem tiek risināti Pusēm savstarpēji vienojoties. Ja vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos Preces trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas. 

4. LĪGUMSLĒDZĒJU PUŠU ATBILDĪBA
4.1. Katra līgumslēdzēja Puse atbild par Līguma saistību neizpildi vai nepienācīgu izpildi, ja tās vainas dēļ nodarīts kaitējums otrai līgumslēdzēja Pusei, Latvijas Republikas normatīvajos aktos un šajā Līgumā noteiktajā kārtībā.
4.2. Par Preces apmaksas termiņa kavējumu Pircējs maksā Pārdevējam līgumsodu 0,1% (nulle komats viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no kopējās Līguma summas. 
4.3. Par Preces piegādes termiņa kavējumu Pārdevējs maksā Pircējam līgumsodu 0,1% (nulle komats viena procenta) apmērā no kopējās Līguma summas par katru nokavēto dienu, bet ne vairāk kā 10% (desmit procenti) no kopējās Līguma summas. 
4.4. Pārdevējs atbild par Pircējam piegādātās Preces kvalitāti un atbilstību standartiem kādu noteicis attiecīgo preču ražotājs. 
4.5. Preces bojājumus Pircējs piesaka Pārdevējam pa tālr.Nr.__________ vai nosūta pretenziju uz e-pasta adresi ___________. 
4.6. Neviena no šī noslēgtā Līguma Pusēm nav tiesīga nodot savas tiesības, kas saistītas ar šo Līgumu, trešajām personām. Puses ir tiesīgas rīkoties caur saviem pārstāvjiem.

5. LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA
5.1. Līguma darbības laikā Puses nav tiesīgas veikt būtiskus Līguma grozījumus, izņemot Publisko iepirkuma likuma 61. panta otrajā daļā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61. panta trešās daļas regulējumam.
5.2. Līgumu var lauzt pirms noteiktā termiņa, Pusēm savstarpēji par to vienojoties, kas tiek noformēts ar vienošanās protokolu, kuru pievieno Līgumam kā pielikumu, kas kļūst par šā Līguma neatņemamu sastāvdaļu.
5.3. Līguma laušanas gadījumā Puses norēķinās atbilstoši izsniegtajām Precēm un Preču pavadzīmēm – rēķiniem.
5.4. Pircējs ir tiesīgs, rakstveidā paziņojot Pārdevējam, Līgumu vienpusēji izbeigt, ja Pārdevējs neizpilda kādu no Līguma saistībām un pat pēc brīdinājuma saņemšanas turpina to nepildīt un/vai pieļauj pārkāpuma atkārtošanos, kā arī gadījumā, ja tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta.

6. NEPĀRVARAMA VARA
6.1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība tādu normatīvu aktu pieņemšanā un šo normatīvo aktu stāšanās spēkā, kas būtiski ierobežo un aizskar Pušu tiesības un ietekmē uzņemtās saistības.
6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama šī līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
7. GARANTIJAS
	7.1. Garantijas termiņš piegādātajai precei ir ne mazāks kā 24 (divdesmit četri) mēneši no pieņemšanas-nodošanas akta parakstīšanas. 
	7.2. Izpildītājs garantijas termiņa laikā garantē preču apmaiņu.
	7.3. Ja Pasūtītājs garantijas laikā konstatē bojājumus, par to tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 3 (trīs) darba dienām, bet Puses var vienoties par citu termiņu defektu akta sastādīšanai.
	7.4. Gadījumā, ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam. Par akta sastādīšanu tiek paziņots Izpildītājam, norādot arī vietu un laiku, kad akts sastādīts. Ja Izpildītājs noteiktajā termiņā defektus nenovērš, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu saistītos izdevumus, bet samaksas kavējuma gadījumā tas maksā Pasūtītājam nokavējuma procentus 0,5% apmērā par katru kavējuma dienu no piestādītā rēķina summas.

8. CITI NOTEIKUMI
8.1. Līgums stājas spēkā ar tā parakstīšanas dienu un ir spēkā līdz 2022.gada __. martam.
8.2. Visus strīdus, kas var rasties šī Līguma izpildes laikā, Puses risina abpusēji vienojoties. Ja 30 dienu laikā vienošanās nav panākta, strīdu izskata tiesa LR normatīvajos aktos noteiktajā kārtībā.
8.3. Puses ievēro 2020.gada 6.novembra Ministru kabineta rīkojumu Nr. 655 Par ārkārtējās situācijas izsludināšanu un 2020.gada 9.jūnija Ministru kabineta noteikumus Nr.360 Epidemioloģiskās drošības pasākumi Covid-19 infekcijas izplatības ierobežošanai.
8.4. Puses vienojas, ka Pārdevējam Līguma spēkā esamības laikā ir saistošs iesniegtais Piedāvājums Iepirkumam.
8.5. Pretenzijas sakarā ar Preces iztrūkumu vai bojājumu, kas radies Preču transportēšanas, iekraušanas – izkraušanas laikā, Pircējs izvirza Pārdevējam. Šādu apstākļu iestāšanās gadījumā Puses sastāda defektu aktu un Pārdevējs par saviem līdzekļiem bojātās Preces nomaina pret kvalitatīvām Precēm. 
8.6. Puses pilnvaro veikt ar šī Līguma izpildi saistītās darbības (nodot, pieņemt Preci, parakstīt Preču pavadzīmes – rēķinus) šādas personas: 
8.6.1. no Pircēja puses: Ēku un apsaimniekojamās teritorijas pārzine Ona Lučinska, tel. nr., 63781903 vai mob. tel. nr. 22023147, e-pasts: ona.lucinska@dobelesnamsaimnieks.lv vai Tehniskās daļas vadītājs Jānis Kreicbergs mob.tālr.28347204, e-pasts: janis.kreicbergs@dobelesnamsaimnieks.lv.
8.6.2. no Pārdevēja puses:
____________________, tālr. Nr._________; e-pasts;_________.
8.7. Šis Līgums sastādīts un parakstīts 2 (divos) eksemplāros ar vienādu juridisko spēku uz __ (___________) lapām, no kuriem viens eksemplārs glabājas pie Pircēja, otrs – pie Pārdevēja. 
8.8. Līgumam tā noslēgšanas brīdī ir šāds pielikums: 1) Tehniskā specifikācija uz ____ lapām un 2) Finanšu piedāvājums  uz ____ lapām.
8.9. Visi šī Līguma pielikumi ir Līguma neatņemamas sastāvdaļas.

9. PUŠU JURIDISKĀS ADRESES UN REKVIZĪTI
	
	



